NovinkyZistite, čo je nové v našej škole
Návšteva bábkového divadla
- 17. 3. 2023
Žiaci 1. stupňa navštívili bábkové divadlo a ponorili sa do rozprávkovej hry Petra Palíka Hľadá sa snehuliak. Hlavnou hrdinkou bola tuláčka Boni, ktorá stratila svojho snehuliaka. Snehuliačik sa pravdepodobne odplavil na ľadovej kryhe, kamsi ďaleko do mora. Starý námornícky kapitán Vykuk a kamaráti tuláci pomohli Boni vydať sa na cestu za snehuliakom. Mrazivá výprava bola plná napínavých stretnutí. Naši malí diváci spoznali snehožrutov, cisára Ľudovíta XIV., generála Mráza aj snežného muža, ktorý im prezradil tajomstvo. Veľmi inšpiratívne boli rekvizity a scéna z odpadového materiálu. Hra bola inšpirovaná knihou Snehuliacke ostrovy od Jána Uličianskeho, preto odporúčame žiakom si knihu vypožičať a prečítať.
- Návšteva bábkového divadla: Čítať viac
Ponožková výzva
- 15. 3. 2023
21. marec je Svetový deň Downovho syndrómu. Svoje sympatie a podporu ľuďom s týmto ochorením chceme vyjadriť aj my na našej škole - a to obutím ponožiek rôznych farieb či veľkostí.
Symbol rozdielnych ponožiek nám pripomína, že každý sme iný, no práve to robí náš svet pestrejším a krajším.
- Ponožková výzva: Čítať viac
Voňavá výtvarná...
- 15. 3. 2023
Ak si myslíte, že šiestaci na výtvarnej výchove používajú iba farby a štetce, lepidlá a nožnice, tak sa veľmi mýlite. Nám sa podarilo na hodine vytvoriť "minidielka" bez maliarskych potrieb. Krajinka, mobil, vtáčie hniezdo, pocta skupine Kiss, panáčikovia - hýrili farbami a dali sa dokonca aj zjesť. Že neveríte? Presvedčte sa v školskej galérii. Dnes to bola pre mnohých z nás najchutnejšia a najvoňavejšia hodina výtvarnej výchovy.
- Voňavá výtvarná...: Čítať viac
Čítame škôlkarom
- 14. 3. 2023
My, tretiaci, sme predviedli svoje čitateľské umenie predškolákom z MŠ Dneperská. Vzali sme si svoje obľúbené knihy, z ktorých sme čítali a budúci školáci nás nadšene počúvali. Vedeli nám odpovedať na naše otázky a veru, už sa poriadne tešia, keď budú čítať tak, ako my. Za ich usilovnosť sme ich odmenili krásnymi záložkami, ktoré si dajú do svojich obľúbených kníh.
Milí predškoláci, budeme radi, ak vás uvidíme na našej škole!
- Čítame škôlkarom: Čítať viac
Buď usilovným čitateľom ako včielka
- 4. 3. 2023
V marci 2023 prichádzame s novou aktivitou v anglickom jazyku pre žiakov III. ročníka SZŠ Dneperská – rozširovanie čitateľskej gramotnosti v anglickom jazyku pod názvom BEE A READER (Buď usilovným čitateľom ako včielka). Žiaci, ktorí sa do čítania aktívne zapoja, postupne prečítajú niekoľko zaujímavých príbehov o zvieratkách v anglickom jazyku a vypracujú kreatívne a zábavné cvičenia. Za usilovnú prácu budú žiaci po každom príbehu odmenení nálepkou v čitateľskom preukaze s včielkou. Po nazbieraní všetkých nálepiek, bude každý žiak ocenený diplomom usilovného čitateľa a sladkou odmenou. Čítanie je zábavné!
- Buď usilovným čitateľom ako včielka: Čítať viac
Cestovanie s Edwardom
- 4. 3. 2023
V stredu 22. februára 2023 nás Edward veľmi prekvapil. Na našom online stretnutí mal oblečené tričko, ktoré od nás dostal. Témou online stretnutia bolo cestovanie. Naši žiaci hravo zvládli všetky Edwardove úlohy. Názvy miest, štátov a kontinentov, ktoré sa začínali na vybrané písmeno abecedy ľahko vyhľadali.
- Cestovanie s Edwardom: Čítať viac
Košice Star
- 1. 3. 2023
Každý rok sa v rámci nášho mesta koná súťaž populárnych piesní - Košice Star, kde ukážu svoj spevácky talent žiaci materských, základných a stredných škôl. Naša škola sa pravidelne zapája a sme veľmi radi, že tak ako v predošlých rokoch aj tento, sa nám podarilo získať cenu. Na súťaži nás reprezentovali Viki Ferenčáková (VIII. B) a Danka Rendeková (IX. B) a vôbec to nemali jednoduché. V ich kategórii bola silná konkurencia a z osemnástich speváckych čísel porota vybrala na 3. miesto práve našu Danku – gratulujeme! Obom speváčkam ďakujeme za reprezentáciu školy a prajeme im veľa úspechov na tejto hudobnej ceste a nech im aj nám všetkých hudba stále prináša radosť.
- Košice Star: Čítať viac
Hviezdoslavov Kubín 2023 – školské kolo
- 1. 3. 2023
Hviezdoslavov Kubín patrí medzi najstaršie a najprestížnejšie súťaže v oblasti umeleckého prednesu a divadiel na Slovensku. Tento rok sa uskutoční jeho už 69. ročník. Aj na našej škole si ctíme túto tradíciu a pozývame naše mladé talenty na školské kolá. To "naše" sa uskutočnilo 27.02.2023 pod záštitou učiteliek SJL.
- Hviezdoslavov Kubín 2023 – školské kolo: Čítať viac
Beseda s policajtkou
- 28. 2. 2023
Naši druháci tento rok besedovali s pani policajtkou Babiarovou o vhodnom a bezpečnom správaní sa na železnici. Dozvedeli sa mnoho užitočných a nových poznatkov, za čo pani policajtke veľmi pekne ďakujeme a tešíme sa na ďalšie besedy s ňou.
- Beseda s policajtkou: Čítať viac
Testovanie 9 – 2023
- 27. 2. 2023
Vážení rodičia a milí žiaci!
Testovanie 9 – 2023 sa uskutoční 22. marca 2023 (streda).
Žiaci 9. ročníka budú testovaní z predmetov MATEMATIKA a SLOVENSKÝ JAZYK a LITERATÚRA.
Deviataci v tento deň prichádzajú do školy medzi 7,35 až 7,45 hod.
Na testovanie je potrebné doniesť:
- guľôčkové pero s
- Testovanie 9 – 2023: Čítať viac
2 % z dane
- 27. 2. 2023
Milí rodičia a priatelia našej školy,
určite vnímate našu snahu poskytovať Vašim deťom kvalitné vzdelávanie a výchovu. Preto si dovoľujeme uchádzať sa o 2% z Vašich daní. Aj to môže byť spôsob ocenenia a skvalitnenia našej práce.
Ďakujeme, kolektív SZŠ Dneperská.
- 2 % z dane: Čítať viac
Oznam - záujmová činnosť
- 24. 2. 2023
Florbal:
Dňa 24. 2. 2023 do 16:10. V piatok 3. 3. 2023 do 16:50.
- Oznam - záujmová činnosť: Čítať viac
Výlet na Turniansky hrad
- 21. 2. 2023
V sobotu 18. 2. 2023 sa členovia turistických krúžkov vybrali na výlet. Cieľom bol Turniansky hrad. Počasie bolo celkom príjemné, dokonca sa ukázalo aj slniečko. Ráno sme sa stretli pred školou, kde nás už čakal autobus. Po polhodinovej ceste sme dorazili do cieľa. Keď sme vystúpili z autobusu, našu pozornosť hneď upútal hrad stojaci na kopci nad dedinou Turňa nad Bodvou.
Čakal nás peší výstup hore po kamenistej ceste. V polovici výstupu sme prišli na miesto, kde boli vedrá s pieskom, ktoré sme mohli dobrovoľne odniesť hore na hrad, a tým pomôcť pri jeho rekonštrukcii. Tí najsilnejší z nás sa na to podujali. Prešla hodina a boli sme hore, kde nás za odmenu čakal nádherný výhľad a malé občerstvenie. Pani sprievodkyňa nás stručne oboznámila s históriou hradu.
Po odpočinku sme začali zostupovať dole. Pred odchodom domov sme sa pod hradom zastavili v miestnej reštaurácii. Naobedovali sme sa
- Výlet na Turniansky hrad: Čítať viac
Okresné kolo Dejepisnej olympiády
- 21. 2. 2023
Dňa 8. 2. 2023 sa uskutočnilo okresné kolo Dejepisnej olympiády. Našu školu reprezentovalo 8 úspešných riešiteľov školského kola. Najúspešnejšou žiačkou sa stala Vivien Sojková z VIII. B triedy, ktorá sa umiestnila na 2. mieste v kategórii D a postupuje do krajského kola. Žiačky Lea Lazárová zo VII. B (kategória E) a Alexandra Schönová z IX. B (kategória C) sa umiestnili na 3. mieste. Všetkým účastníkom okresného kola ďakujeme za úspešnú reprezentáciu a Vivien Sojkovej držíme palce v krajskom kole 3. 4. 2023.
- Okresné kolo Dejepisnej olympiády: Čítať viac
Karnevalové popoludnie
- 20. 2. 2023
Na posledný fašiangový víkend sme naše deti odprevadili vo veľkolepom štýle zábavy. Doobeda nás veselé masky sprevádzali celé vyučovanie a popoludní sme zábavu zavŕšili na karnevalovej tancovačke. Každá maska bola výnimočná a kreatívne nápady si odniesli drobnú pozornosť. Veselo sa učilo, tancovalo, zabávalo a spievalo. Nahliadnite do fotogalérie a presvedčte sa o tom, že to naozaj stálo za to.
- Karnevalové popoludnie: Čítať viac
Bezpečný internet
- 20. 2. 2023
Týždňom bezpečného internetu nás sprevádzali naši rovesníci z Peer skupiny, ktorí nás pravidelne navštevujú v školskom klube, aby nielen pomáhali pri rozvíjaní sociálnych vzťahov medzi deťmi, ale v oblasti prevencie poskytujú deťom informácie aj o tom ako sa majú bezpečne správať na internete a chrániť tak seba pred internetovými nástrahami. Peer skupina pôsobí hlavne v oblasti prevencie šikanovania na škole už druhý školský rok a každý žiak našej školy alebo rodič nás môže v prípade potreby kedykoľvek kontaktovať na email@example.com. Spolu tak pracujeme na to, aby naša škola bola bezpečnou školou pre všetkých.
- Bezpečný internet: Čítať viac
Veselá abeceda s Edwardom
- 17. 2. 2023
Funny Alphabet With Edward
Our first February online session with Edward was very funny. At the beginning, Edward was very happy, unpacking the package, he had received from our school. He was surprised by some small gifts, sweets, gingerbread cookies, a T - shirt with the picture of Košice, a letter and a postcard from the school administration.
- Veselá abeceda s Edwardom: Čítať viac
Deň otvorených dverí... čakáme vás dnes
- 16. 2. 2023
Vo štvrtok 16. 02. 2023 sa pre všetkých záujemcov o štúdium v 1. ročníku na našej škole uskutoční Dobrodružná cesta po Dneperskej, alebo Deň otvorených dverí 2023 inak.
V čase od 8.00 do 16.00 hod. si budete môcť:
- prezrieť priestory školy v doprovode našich najstarších žiakov,
- chemické a fyzikálne pokusy v školskom laboratóriu a Experimentáreň,
- zažiť atmosféru vyučovacích hodín počas projektového dňa,
- stretnúť sa s našimi žiakmi a pedagogickými zamestnancami,
- zapojiť sa do aktivít spolu s našimi žiakmi,
- získať informácie o štúdiu na našej škole,
- zúčastniť sa aktivít v Školskom klube detí v slovenskom a anglickom jazyku v čase od 14.00 – 16.00 hod.
- Deň otvorených dverí... čakáme vás dnes: Čítať viac
Oznam - krúžková činnosť
- 16. 2. 2023
Z dôvodu prebiehajúcej akcie školy, bude Tanečno - pohybová príprava 17.02.2023 zrušená.
- Oznam - krúžková činnosť: Čítať viac
Chemická olympiáda
- 16. 2. 2023
Aj v tomto školskom roku sa naši deviataci A. Čukáš, F. Adam, N. Furinová, M. Jenčík, A. Konyk, E. Kvokačková, N. Kertésová, S. Kertésová, A. Schönová zapojili do riešenia úloh chemickej olympiády.
Počas činnosti krúžku ,,Čo ja viem", ktorý pravidelne navštevovali, sa zoznamovali s teoretickými úlohami domáceho kola, ktoré vo februári 2023 odštartovalo súťaž jednotlivcov.
- Chemická olympiáda: Čítať viac
Súkromná základná školaSúkromná základná škola Dneperská 1 je zaradená do siete škôl MŠ SR od 1. septembra 2004. Patrí k najväčším školám v MČ Nad jazerom. Nachádza sa v príjemnom prostredí, plnom zelene v blízkosti jazera. Navštívte našu školu, stretnite sa s vyučujúcimi, obzrite si priestory, učebne, laboratóriá a získajte odpovede na všetko, čo vás v súvislosti so štúdiom zaujíma.